paragraph_text: Razvoj filma Jadnici temeljenog na istoimenom kazališnom mjuziklu započeo je još kasnih 80-ih godina prošloga stoljeća. Nakon obilježavanja 25. godišnjice koncerta u listopadu 2010. godine, producent Cameron Mackintosh službeno je najavio da su dogovoreni svi detalji oko snimanja filma. U ožujku 2011. godine redatelj Hooper i scenarist Nicholson zaposleni su na projektu, a glavna glumačka postava izabrana je tijekom iste godine. Snimanje filma započelo je u ožujku 2012. godine, a snimalo se na raznim lokacijama u Greenwichu, Londonu, Winchesteru i Portsmouthu u Hampshireu (Engleska) kao i u Gourdonu (Francuska).